ਜ਼ਾਇਰਾ ਵਸੀਮ
ਜ਼ਾਇਰਾ ਵਸੀਮ (ਜਨਮ 23 ਅਕਤੂਬਰ 2000) ਇੱਕ ਸਾਬਕਾ ਟੈਲੀਵਿਜ਼ਨ ਅਤੇ ਫ਼ਿਲਮ ਅਦਾਕਾਰਾ ਹੈ ਜੋ ਹਿੰਦੀ ਫਿਲਮਾਂ ਵਿੱਚ ਕੰਮ ਕਰਦੀ ਸੀ। ਹਾਲਾਂਕਿ 2019 ਵਿੱਚ, ਉਸਨੇ ਬਿਆਨ ਦਿੱਤਾ ਕਿ ਉਸਨੇ ਅਦਾਕਾਰੀ ਛੱਡਣ ਦਾ ਫੈਸਲਾ ਕੀਤਾ ਹੈ ਕਿਉਂਕਿ ਇਹ ਉਸਦੇ ਧਾਰਮਿਕ ਵਿਸ਼ਵਾਸ ਵਿੱਚ ਦਖ਼ਲ ਦਿੰਦਾ ਹੈ। ਫ਼ਿਲਮਫ਼ੇਅਰ ਪੁਰਸਕਾਰ ਅਤੇ ਇੱਕ ਰਾਸ਼ਟਰੀ ਫ਼ਿਲਮ ਪੁਰਸਕਾਰ ਸਮੇਤ ਕਈ ਪ੍ਰਸ਼ੰਸਾ ਪ੍ਰਾਪਤ ਕਰਨ ਵਾਲੀ ਜ਼ਾਇਰਾ ਨੂੰ ਸਾਲ 2017 ਵਿੱਚ ਨਵੀਂ ਦਿੱਲੀ ਦੇ ਇੱਕ ਸਮਾਰੋਹ ਵਿੱਚ ਭਾਰਤ ਦੇ ਰਾਸ਼ਟਰਪਤੀ ਰਾਮ ਨਾਥ ਕੋਵਿੰਦ ਨੇ ਅਸਧਾਰਨ ਪ੍ਰਾਪਤੀ ਲਈ ਰਾਸ਼ਟਰੀ ਬਾਲ ਪੁਰਸਕਾਰ ਨਾਲ ਸਨਮਾਨਿਤ ਕੀਤਾ ਸੀ। ਜ਼ਾਇਰਾ ਨੇ ਆਮਿਰ ਖਾਨ ਦੀ ਫ਼ਿਲਮ ਦੰਗਲ ਵਿੱਚ ਗੀਤਾ ਫੋਗਟ ਦੀ ਭੂਮਿਕਾ ਅਦਾ ਕੀਤੀ। ਵਿਸ਼ਵਭਰ ਵਿੱਚ ₹ 2,000 ਕਰੋੜ ਤੋਂ ਵੱਧ ਦੀ ਕਮਾਈ ਨਾਲ ਇਹ ਭਾਰਤ ਦੀ ਸਭ ਤੋਂ ਵੱਧ ਕਮਾਈ ਕਰਨ ਵਾਲੀ ਫਿਲਮ ਸੀ। ਉਹ ਸੰਗੀਤਕ ਨਾਟਕ ਫਿਲਮ ਸੀਕਰੇਟ ਸੁਪਰਸਟਾਰ (2017) ਵਿੱਚ ਇੱਕ ਉਤਸ਼ਾਹੀ ਗਾਇਕਾ ਦੇ ਅਭਿਨੈ ਕਰਕੇ ਪ੍ਰਮੁੱਖਤਾ ਪ੍ਰਾਪਤ ਹੋਈ, ਜੋ ਕਿ ਸਭ ਦੀਆਂ ਵੱਧ ਉੱਚ ਦਰਜੇ ਦੀਆਂ ਭਾਰਤੀ ਫਿਲਮਾਂ ਵਿੱਚ ਸ਼ੁਮਾਰ ਹੈ। ਜੂਨ 2019 ਵਿੱਚ ਜ਼ਾਇਰਾ ਨੇ ਐਲਾਨ ਕੀਤਾ ਕਿ ਉਹ ਬਾਲੀਵੁੱਡ ਉਦਯੋਗ ਨੂੰ ਛੱਡ ਦੇਵੇਗੀ; ਕਿਉਂਕਿ ਇਹ ਉਸ ਦੀ ਧਾਰਮਿਕ ਪਛਾਣ ਅਤੇ ਵਿਸ਼ਵਾਸਾਂ ਨਾਲ ਟਕਰਾਉਂਦਾ ਹੈ।